கந்தசாமிப் பிள்ளை சற்றுத் தயங்கினார். சும்மா சொல்லும் ; இப்போதெல்லாம் நான் சுத்த சைவன் ; மண்பானைச் சமையல்தான் பிடிக்கும். பால் , தயிர் கூடச் சேர்த்துக் கொள்ளுவதில்லை என்று சிரித்தார் கடவுள். ஆசைக்கு என்று காலம் தப்பிப் பிறந்த கருவேப்பிலைக் கொழுந்து என்றார் கந்தசாமிப் பிள்ளை. இப்படி உட்காருங்கள் ; இப்பொ குழாயிலே தண்ணீர் வராது ; குடத்திலே எடுத்துக் கொண்டு வருகிறேன்என்று உள்ளே இருட்டில் மறைந்தார் கந்தசாமிப் பிள்ளை. கடவுள் துண்டை உதறிப் போட்டுவிட்டுக் கூடத்தில் உட்கார்ந்தார். மனசிலே துறுதுறுப்பும் எல்லையற்ற